CELEX: 52005PC0623
Language: fi
Date: 2005-11-30
Title: Ehdotus neuvoston asetus polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta annetun neuvoston asetuksen (EY) N:o 384/96 muuttamisesta

Tärkeä oikeudellinen huomautus

|

52005PC0623

	[pic] | EUROOPAN YHTEISÖJEN KOMISSIO |Bryssel 30.11.2005KOM(2005) 623 lopullinen2005/0243 (ACC)EhdotusNEUVOSTON ASETUSpolkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta annetun neuvoston asetuksen (EY) N:o 384/96 muuttamisesta(komission esittämä)PERUSTELUTEHDOTUKSEN TAUSTA |Ehdotuksen perusteet ja tavoitteet Ukraina on saanut päätökseen markkinataloussääntöjen mukaiseen toimintaan pyrkineen uudistuksen, ja sille olisi sen vuoksi myönnettävä markkinatalousasema polkumyynnin vastaisia tutkimuksia varten. Tästä syystä polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta annettu neuvoston asetus (EY) N:o 384/96, jäljempänä ’polkumyynnin vastainen perusasetus’, on muutettava. |Yleistä Ukraina esitti Euroopan unionille perustellun pyynnön markkinatalousaseman myöntämisestä kaupan suojatoimenpiteitä koskevia tutkimuksia varten toukokuussa 2002. Ukrainan pyyntöä tarkasteltiin seuraavien kumulatiivisten vaatimusten perusteella, joita pidetään keskeisinä sen arvioimisessa, voidaanko koko maata pitää markkinatalousalueena polkumyynnin vastaisissa tutkimuksissa. 1. Valtion vähäinen vaikutusvalta yritysten voimavarojen kohdentamisessa ja päätöksenteossa, tapahtuipa tämä suoraan tai välillisesti (esim. julkiset elimet) esimerkiksi käyttämällä valtion vahvistamia hintoja tai harjoittamalla syrjintää vero-, kauppa tai valuuttajärjestelmissä. 2. Sellaisten yksityistämiseen liittyvien vääristymien puuttuminen, joita valtio aiheuttaa yritysten toiminnalle (eli vanhan järjestelmän purkaminen). Markkinattomien kauppa- tai korvausjärjestelmien (kuten vaihtokaupan) puuttuminen. 3. Yritysten johtamis- ja hallintojärjestelmän asianmukaisen toiminnan takaava, avoin ja syrjimätön yrityslainsäädäntö ja sen täytäntöönpano (kansainvälisten tilinpäätösstandardien soveltaminen, osakkeenomistajien suoja, tarkkojen yritystietojen julkinen saanti). 4. Omistusoikeudet ja toimivan konkurssijärjestelmän takaavat johdonmukaiset, tehokkaat ja avoimet lait ja niiden täytäntöönpano. 5. Valtiosta riippumattomasti toimiva asianmukainen rahoitussektori, jonka toiminnan edellytyksinä ovat sekä lainsäädännössä että käytännössä riittävät vakuudet ja riittävä valvonta. Määrittääkseen, täyttääkö Ukraina nämä vaatimukset, komission yksiköt tutkivat Ukrainan viranomaisten toimittamat tiedot, joita verrattiin myös muista luotettavista ulkoisista lähteistä (OECD, IMF, EBRD, Maailmanpankki jne.) saatuihin tietoihin samoin kuin sen omiin Ukrainan vientiä koskeneisiin polkumyynnin vastaisiin tutkimuksiin. Maaliskuussa 2003 komissio antoi alustavan arvionsa Ukrainan markkinatalousasemaa koskeneesta pyynnöstä. Arvion mukaan markkinatalousasemaa koskevat viisi vaatimusta eivät täyttyneet, vaikka edistystä olikin tapahtunut. Ukrainan viranomaisia kehotettiin toteuttamaan tiettyjä toimia ja toimittamaan lisätietoja kaikkien viiden vaatimuksen osalta. Toukokuussa 2004 antamassaan uudessa arviossa komissio totesi, että kolmen vaatimuksista voitiin katsoa täyttyneen ja edistystä ja/tai lisätietoja tarvitaan enää seuraavilla kahdella alalla, jotta Ukrainalle voitaisiin myöntää markkinatalousasema: konkurssilainsäädäntö ja valtion puuttuminen hintoihin. Ukrainan toteutettua lisätoimenpiteitä parantaakseen konkurssilainsäädäntöä ja korjatakseen valtion puuttumisen hintoihin komissio katsoo nyt, että Ukraina täyttää kaikki markkinatalousaseman myöntämiselle kaupan suojatoimenpiteitä koskevia tutkimuksia varten asetetut vaatimukset. |Ehdotuksen alalla voimassa olevat säännökset Neuvoston asetus (EY) N:o 384/96 polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta |Yhdenmukaisuus unionin muiden politiikkojen ja tavoitteiden kanssa Ei sovelleta. |ASIANOMAISTEN OSAPUOLTEN KUULEMINEN JA VAIKUTUSTEN ARVIOINTI |Asianomaisten osapuolten kuuleminen |Kuulemismenettely, tärkeimmät kohderyhmät ja yleiskuvaus osallistujista Komissio ilmoitti ehdotetuista muutoksista tuotannonalalle ja kuuli jäsenvaltioita niistä asiaan liittyvissä kauppakomiteoissa. |Yhteenveto vastauksista ja siitä, miten ne on otettu huomioon Komissio on ottanut huomioon saamansa huomautukset ja ehdotukset. |Asiantuntijalausunnot |Ulkopuolisten asiantuntijoiden käyttö ei ollut tarpeen. |Vaikutusten arviointi Markkinatalousaseman myöntäminen Ukrainalle muuttaa menettelytapoja polkumyynnin vastaisten tutkimusten kohteena olevien ukrainalaisten viejien polkumyyntimarginaalin määrittämisessä. Muutos on automaattinen aina kun kolmannelle maalle myönnetään markkinatalousasema. |EHDOTUKSEN OIKEUDELLISET NÄKÖKOHDAT |Tiivistelmä ehdotetuista toimista Ukraina ehdotetaan poistettavan polkumyynnin vastaisessa perusasetuksessa olevasta siirtymätalouksien luettelosta. |Oikeusperusta Euroopan yhteisön perustamissopimus ja erityisesti sen 133 artikla. |Toissijaisuusperiaate Ehdotus kuuluu yhteisön yksinomaiseen toimivaltaan. Tämän vuoksi toissijaisuusperiaatetta ei sovelleta. |Suhteellisuusperiaate Ehdotus on suhteellisuusperiaatteen mukainen seuraavista syistä. |Polkumyynnin vastaisessa perusasetuksessa säädetty toimenpiteiden muoto ei jätä päätösvaltaa kansallisille viranomaisille. Ehdotettu muutos ei vaikuta tähän. |Selvitystä siitä, miten yhteisölle, kansallisille hallituksille, alue- ja paikallisviranomaisille, taloudellisille toimijoille ja kansalaisille aiheutuva taloudellinen ja hallinnollinen taakka minimoidaan ja mikä on sen suhde ehdotuksen tavoitteeseen, ei tarvitse tehdä, koska ehdotus ei aiheuta taloudellista tai hallinnollista taakkaa. |Säädöslajin valinta |Ehdotettu säädöslaji: asetus. |Muut säädöslajit eivät tule kyseeseen seuraavista syistä: ehdotus koskee voimassa olevan asetuksen muuttamista. |TALOUSARVIOVAIKUTUKSET |Ehdotus ei vaikuta yhteisön talousarvioon. |1.  2005/0243 (ACC)EhdotusNEUVOSTON ASETUSpolkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta annetun neuvoston asetuksen (EY) N:o 384/96 muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan,ottaa huomioon komission ehdotuksen[1],sekä katsoo seuraavaa:(1) Asetuksella (EY) N:o 384/96[2], jäljempänä ’polkumyynnin vastainen perusasetus’, neuvosto on hyväksynyt yhteiset säännöt polkumyynnillä muista kuin Euroopan yhteisöjen jäsenvaltioista tapahtuvalta tuonnilta suojautumiseksi.(2) Kuten Ukrainan ja Euroopan unionin 1 päivänä joulukuuta 2005 pidetyn huippukokouksen päätelmissä todetaan, Ukraina on edistynyt erittäin hyvin markkinatalousolosuhteiden kehittämisessä, mistä syystä on asianmukaista sallia, että normaaliarvo määritetään ukrainalaisille viejille ja tuottajille polkumyynnin vastaisen perusasetuksen 2 artiklan 1–6 kohdan säännösten mukaisesti,ON ANTANUT TÄMÄN ASETUKSEN:1 artiklaPoistetaan asetuksen (EY) N:o 384/96, sellaisena kuin se on viimeksi muutettuna asetuksella (EY) N:o 461/2004, 2 artiklan 7 kohdan b alakohdan ensimmäisestä virkkeestä maininta ”Ukrainasta”.2 artiklaTätä asetusta sovelletaan kaikkiin asetuksen (EY) N:o 384/96 nojalla tämän asetuksen voimaantulopäivän jälkeen vireille pantaviin tutkimuksiin, joiden vireillepanoa koskeva pyyntö on esitetty mainitun voimaantulopäivän jälkeen.3 artiklaTämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä .Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä […].Neuvoston puolestaPuheenjohtaja [1] EUVL C [...], [...], s. [...].[2] EYVL L 56, 6.3.1996, s. 1, asetus sellaisena kuin se on viimeksi muutettuna asetuksella (EY) No 461/2004 (EUVL L 77, 13.3.2004, s. 12).